དེ་ལྟར་ལོ་ལྟར་རྒྱལ་སྤྱིའི་བུད་མེད་དུས་དྲན་དེ་ཉིད་སྲུང་བརྩི་ཞུ་ལུགས་རྣམ་པ་འདྲ་མིན་འབྱུང་གིན་འདུག་ཅིང་།སྤྱི་ལོ་ལོར་རྒྱལ་སྤྱིའི་རྒྱ་གྲམ་དམར་པོ་ཚོགས་པས་གཡུལ་སར་ཚུད་པའི་བུད་མེད་དག་གི་དཀའ་ཚེགས་ལ་རྒྱལ་སྤྱིས་དོ་སྣང་དང་དོ་ཁུར་ཇེ་མང་འཐོབ་རྒྱུའི་ལས་འགུལ་སྤེལ་བ་དང་།སྤྱི་ལོ་ལོར་ཨ་རིའི་སྲིད་འཛིན་ཨོ་བྷ་མའི་སྲིད་དུས་སྐབས་བུད་མེད་དུས་དྲན་སྲུང་བརྩི་ཞུས་ཏེ་ལོ་ངོ་ཧྲིལ་པོ་འཁོར་བའི་དུས་དྲན་གཞི་རྒྱ་ཆེན་པོ་ཞིག་ཨ་རིར་གོ་སྒྲིག་ཞུས་ཏེ།ཁྱོན་འཛམ་གླིང་རྒྱལ་ཁབ་ལྷག་གིས་དུས་དྲན་སྲུང་བརྩིའི་མཛད་སྒོར་མཉམ་ཞུགས་བྱུང་འདུགདེ་ཉིན་ཨ་རིའི་རྒྱལ་སྲིད་དྲུང་ཆེ་ལྕམ་སྐུ་ཀི་ལིན་ཊོན་གྱིས་བྱས་པ་ཅན་གྱི་བུད་མེད་གདན་དྲངས་ནས་རྒྱལ་སྤྱིའི་སྤྱི་ཚོགས་ནང་བུད་མེད་ཀྱི་རང་འགུལ་ནུས་སྟོབས་གོང་འཕེལ་གྱི་ཐད་ལས་གཞི་གསར་དུ་བཙུགས།དེ་མཚུངས་དེ་ཉིན་ཨོ་སི་ཁྲུ་ལི་ཡའི་གཞུང་གིས་བུད་མེད་དུས་དྲན་སྲུང་བརྩི་ཞུས་ནས་ལོ་ངོ་ཧྲིལ་པོ་འཁོར་བའི་མཚོན་རྟགས་ཅན་གྱི་སྐར་ཉི་ཤུའི་དོང་ཙེ་ཡང་བཟོས་འདུག